Rahvusringhäälingu vestlussaates "Suud puhtaks" esinenud Harju-Risti kirikuõpetaja Annika Laats asus avalikult toetama homoõiguslaste püüdlusi suruda läbi kooseluseadust, mis kujutab endast vaid esimest sammu samasooliste ametliku "abielu" poole rühkivas protsessis, nagu nähtub kümnete lääneriikide kogemusest.
#000002
Laatsi kinnitusel on ta läbi aastate seisnud homoseksuaalide eest, kuna see on kooskõlas kristliku armastuse ja halastusega. "Kui ma mõtlesin sellele, milliseid inimesi on Jeesus kõrvale tõrjunud – sest minu jaoks on Jumal saanud inimeseks Jeesuseks –, siis ta on tauninud ainult neid, kes peavad ennast teistest paremaks, normaalseks ja õigeks. Ja neile, kes on teistsugused ja ühiskonna poolt kehvaks peetud, on ta sirutanud käe," rääkis Laats saates "Suud puhtaks".
#000003
Kooseluseaduse vastastele jätkus kirikuõpetajal vaid manitsusi, mille sisuks oli üks sõna: halastamatud.
#000004
Siinkohal oleks vaja küsida, mis on tõeline halastus ja kas selle juurde ikka kuulub tingimusteta kapituleerumine kooseluseadust peale suruva ja perekonna institutsiooni ühiskonnast süstemaatiliselt välja juuriva ja lammutava homoideoloogia ees.
#000005
Kes aga halastaks tuhandete emaihus kasvavate laste peale, kes Eestis igal aastal tapetakse? Ahto Lobjakas? Annika Laats? Kersti Kaljulaid? Nende süütult rõhutute kaitseks Laats ega tema mõttekaaslased millegi pärast välja ei astu ning nende suunal halastust üles näitama ei kipu.
#000008
Selles olukorras tuleb veelkord avaldada tunnustust ja tänu EELK peapiiskop Urmas Viilmale, kes ütles välja selge seisukoha. "Kiriku seisukoht on endiselt, et homoseksuaalne praktika, nagu ka heteroseksuaalsed abieluvälised seksuaalsuhted, on Jumala tahte vastased, mistõttu on tegemist patuga. Ka on kirik endiselt piibellikul seisukohal, et abielu on ainult mehe ja naise vaheline liit, mis on Jumala seatud. Seetõttu ei ole inimesel, olgu või riigikogus enamuse häältega läbi surudes, õigust seda muuta," kirjutas peapiiskop Facebookis.
#000009
Milline on aga tõeline halastus, mis lähtub 2000-aastasest kristlikust traditsioonist ja selles väljendatud moraaliõpetusest? Tõelise halastuse eelduseks on usk kiriku moraaliõpetusse ja selle kaudu omandatud teadlikkus oma patust. Tõelise jumaliku halastuse vallandab siiras kahetsus ja sellele järgnev püüdlus meelemuutuse poole.
#000010
Halastust ei ole olemas ilma tõeta, mis asetub inimese ette nagu peegel ja võimaldab tal näha oma tegelikku seisundit, et seejärel Jumala armu abiga oma eksimusi parandada ja oma ideaali poole püüelda. Õige halastustegu oleks näidata patustajale, rahulikult ja armulikult, milles seisneb tema eksimus, mitte lubada inimesel püsida illusioonis ja tõugata teda seejärel üha suurema hukatuse poole. Seepärast ongi kirik õpetanud sajandeid, et patuste manitsemine kuulub seitsme vaimse halastusteo hulka.
#000011
Objektiiv.ee on SAPTK uudiste- ja arvamusportaal, mis lähtub eesmärgist kaitsta Eesti kultuurilist järjepidevust ja selle aluseks olevaid konservatiivseid väärtusi. Vaata lisa siit
#000033
SA Perekonna ja Traditsiooni Kaitseks
#000035